**P r e d k l a d a c i a  s p r á v a**

Správa o lesnom hospodárstve v Slovenskej republike za rok 2010 bola vypracovaná na základe § 3, ods. 2, písm. g) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a v súlade s Plánom práce vlády SR na rok 2011.

Podklady k Správe o lesnom hospodárstve, základné štatistické údaje a tabuľky boli vypracované z výsledkov zisťovania aktuálneho stavu lesného hospodárstva a výsledkov hospodárenia v roku 2010. Správa analyzuje stav a vývoj lesného hospodárstva v jednotlivých segmentoch a v závere prijíma opatrenia na zabezpečenie trvale udržateľného obhospodarovania lesov a ochrany lesného ekosystému.

Cieľom tejto Správy je oboznámiť odbornú a laickú verejnosť s výsledkami hospodárenia v lesoch, analyzovať a hodnotiť dosiahnutý hospodársky výsledok v lesnom hospodárstve z pohľadu ekonomického, ochrany lesného ekosystému, spracovania dreva a rozvoja vidieka.

Predkladaná správa má informatívny, analytický a hodnotiaci charakter a  nemávplyv na rozpočet verejnej správy, podnikateľské prostredie, sociálnu oblasť a životné prostredie.

Má vplyv na informatizáciu spoločnosti tým, že sa rozširujú elektronické služby v lesnom hospodárstve /elektronické aukcie dreva/.